EPG โบรกอัพเป้าใหม่ 11.50 บาท จับตากำไร Q2 โตเด่น! รับยอดขายธุรกิจฉนวนกันความร้อนเพิ่ม
EPG โบรกอัพเป้าใหม่ 11.50 บาท จับตากำไร Q2 โตเด่น! รับธุรกิจฉนวนกันความร้อนเพิ่ม พ่วงยอดขายชิ้นส่วนรถยนต์ขยายตัวขึ้นจากปัญหาชิปขาดแคลนบรรเทาลง
EPG โบรกอัพเป้าใหม่ 11.50 บาท จับตากำไร Q2 โตเด่น! รับยอดขายธุรกิจฉนวนกันความร้อนเพิ่ม-ชิ้นส่วนรถยนต์ขยายตัวดี หลังปัญหาชิปขาดแคลนคลี่คลาย
25 ต.ค. 2565

บล.กสิกรไทย ระบุในบทวิเคราะห์วันนี้ (21 ต.ค.65) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ปรับเพิ่มคำแนะนำเป็น “ซื้อ” และเพิ่มราคาเป้าหมายขึ้นเป็น 11.50 บาท โดยคาดจะรายงานกำไรสุทธิที่ 371 ล้านบาท ทรงตัว เทียบช่วงเดียวกันของปีก่อน แต่เพิ่มขึ้น 46.9% เทียบไตรมาสก่อนหน้า คาดว่ายอดขายและ GPM ของธุรกิจฉนวนกันความร้อนจะปรับเพิ่มขึ้นเล็กน้อยทั้งในประเทศและต่างประเทศหนุน จากการเปิดประเทศที่ส่งผลให้อุสงค์ฉนวนกันความร้อนในอาคารเพิ่มขึ้น
อีกทั้งคาดว่ายอดขายและ GPM ของธุรกิจชิ้นส่วนรถยนต์จะขยายตัวขึ้นอย่างมีนัยสำคัญจากปัญหาชิปขาดแคลนที่บรรเทาลงและการรวมกจิการกับบริษัท 4 Way Suspension Products Pty Ltd ซึ่งคาดจะช่วยเพิ่มขึ้นรายได้อีกราว 200 ล้านบาท ในไตรมาส 2/2565 (ก.ค.-ก.ย.)